google/wiki40b huggingface dataset:
Protónové číslo

Protónové číslo alebo staršie atómové číslo je poradové číslo chemického prvku v periodickej tabuľke, ktoré vyjadruje počet protónov (t. j. množstvo kladných nábojov) v jadre atómu. Súčasne sa rovná počtu elektrónov v obale neutrálneho atómu. Protónové číslo označované písmenom Z.
Protónové číslo sa zapisuje sa vľavo dole pred značku prvku, napríklad ₉₂U (urán s 92 protónmi).
Pôvodne protónové číslo označovalo hlavne polohu prvku v periodickej tabuľke. Ak by sa tabuľka zoradila podľa atómovej hmotnosti prvkov, niektoré prvky by sa dostali na zlé miesto (napríklad jód a telúr by v tejto tabuľke mali prehodené miesta). Čísla, ktoré udávajú poradie zodpovedajúce chemickým vlastnostiam, sú práve protónové čísla.
V roku 1913 Henry Moseley objavil závislosť umiestnenia prvku v periodickej tabuľke na jeho röntgenovo-difrakčnom spektre. Neskôr sa zistilo, že atómové číslo závisí na elektrickom náboji jadra (počte protónov). A práve tento náboj určuje chemické vlastnosti prvkov.
S atómovým číslom súvisí hmotnostné číslo (nukleónové číslo), ktoré udáva celkový počet protónov a neutrónov v atómovom jadre. Hmotnostné číslo určuje konktrétny izotop.
Karol Rimely

Životopis

Narodil sa 4. februára  1825 v Ostrihome do rodiny Františka Rimelyho a Alžbety, rod. Szloboda. Deň po narodení dostal pri krste mená Karol František. Študoval na gymnáziu v Ostrihome a v Bratislave. Filozofiu absolvoval v Trnave v rokoch 1840-1842, a v rokoch 1842-1846 pokračoval štúdiom teológie vo Viedni, ktoré ukončil ziskom titulu doktor teológie. 21. júna 1848 bol vysvätený za kňaza. Pôsobil ako pedagóg na seminári v Ostrihome a na Pázmaneu vo Viedni. V roku 1867 sa stal kanonikom bratislavskej kapituly. Od roku 1868 vyučoval maďarský jazyk a literatúru následníka rakúsko-uhorského trónu korunného princa Rudolfa a jeho dve sestry Gizelu a Klotildu. V roku 1870 bol vymenovaný za titulárneho opáta opátstva Lekýr (maď. Lekér, dnes časť obce Hronovce). V roku 1893 bol zvolený za farára v Bratislave. 25. mája 1893 bol vymenovaný za banskobystrického biskupa a 27. augusta 1893 prijal biskupskú vysviacku z rúk ostrihomského arcibiskupa kardinála Kolosa Vaszaryho. Nástupom na biskupský stolec sa stal aj členom hornej komory uhorského parlamentu.
Počas svojho pôsobenia na biskupskom stolci dal prestavať na vlastné náklady (60.000 korún) banskobystrický seminár z jednoposchodového na dvojposchodový. Taktiež sa zaslúžil o rekonštrukciu biskupského sídla vo Svätom Kríži (Žiar nad Hronom).
Medzi jeho najvýznamnejšia literárno-vedecké diela patria dejiny viedenského Pázmanea a bratislavskej kapituly. Tlačou mu vyšlo viacero príležitostných kázní a článkov, bol spoluautorom Magyar Egyetemes Encyklopaedie (Uhorská univerzitná encyklopédia). 
Zomrel 13. januára 1904 a bol pochovaný v biskupskej krypte v Žiari nad Hronom.
Age of Empires III: The Asian Dynasties

Prijatie

Hra bola kritikmi hodnotená celkovo priaznivo, kritici najviac vychválili grafiku hry, a niekedy kritizovali predvídateľné aspekty hry. Získala 80% skóre na celkovom hodnotení.
LG Optimus EX

LG Optimus EX je hi-end androidový smartfón, ktorý vyrábala spoločnosť LG Electronics. Predstavený bol v septembri a uvedený v decembri 2011.
Obsahuje LCD displej s uhlopriečkou 4,0 palcov s rozlíšením 480 x 800 bodov s bodovou hustotou 233 ppi a operačný systém Android 2.3.4.
Použitý čipset je Nvidia Tegra 2 AP20H s procesorom Dual-core 1,0 GHz Cortex-A9 a grafickým procesorom ULP GeForce. Kapacita úložiska je 8 GB, rozšíriteľná microSD kartou do 32 GB a pamäť RAM je 1 GB.
Primárna kamera má rozlíšenie 5 MP, k dispozícii je aj sekundárna kamera. Batéria je odnímateľná typu Li-Ion s kapacitou 1500 mAh.
Vernais

Poloha

Obec má rozlohu 25,84 km². Najvyšší bod je položený 222 m n. m. a najnižší bod 170 m n. m.

Obyvateľstvo

Počet obyvateľov obce je 217 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Říkovice

História obce

Prvé písomné zmienky o obci pochádzajú z roku 1274, v tomto roku udelil Říkovice olomoucký biskup Bruno ako léno bratrom Jindřichovi a Gunterovi z Brandýsa. V roku 1956 bolo v obci založené JZD a v roku 1995 bola dokončená plynofikácia.
Vanzay

Poloha

Obec má rozlohu 11,4 km². Najvyšší bod je položený 145 m n. m. a najnižší bod 126 m n. m.

Obyvateľstvo

Počet obyvateľov obce je 205 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sáva (rieka)

Priebeh toku

Rieka vzniká sútokom zdrojníc Sava Dolinka a Sava Bohinjka v Júlskych Alpách v Slovinsku. Až po Záhreb tečie v horách úzkym údolím, stredný a dolný tok vedie južným okrajom Stredodunajskej roviny. Tu rieka meandruje a jej tok zovieraju hrádze, zabraňujúce povodniam. Šírka koryta je v Záhrebe 100 a v ústí 280 m. Sáva vytvára na dlhom úseku prirodzenú hranicu medzi Chorvátskom a Bosnou a Hercegovinou.

Vodný režim

Sáva je s priemerným prietokom 1 760 m³/s najvodnatejším prítokom Dunaja. Maximálne prietoky okolo 5 000 m³/s rieka dosahuje koncom zimy a na jar. Splavná je pre osobné lode po mesto Šabac, pre nákladnú dopravu po Sisak.

Osídlenie

Povodie rieky je husto osídlené a na Sáve sa nachádzajú tri hlavné mestá: Ľubľana (Slovinsko), Záhreb (Chorvátsko) a na sútoku s Dunajom Belehrad (Srbsko).
Trolejbusová doprava v Gorzowe Wielkopolskim

História

Vo februári 1941 schválila mestská správa likvidáciu miestnych električiek a ich náhradu trolejbusmi. Práce mali prebehnúť počas roka 1941, však problémy s dodávkami materiálu toto znemožnili. Stavba trolejbusových tratí teda prebiehala veľmi pomaly a dokončenie bolo presunuté až do roku 1943. 
Zahájenie prevádzky trolejbusov sa konalo 23. júna 1943. Sieť, ktorá spájala všetky dôležité časti mesta, tvorila vlastne kríž: z námestia sa trate rozbiehali na sever do obratiska na dnešnej ulici Kazimíra Veľkého, na východ a severovýchod do podniku IG Farben (teraz Stilon), na juh do štvrte Zamoście a na západ do Frydrychowa.
Trolejbusy v Gorzowe jazdili len do 31. januára 1945, kedy sa rozhoreli boje o mesto. Zničená trolejbusová infraštruktúra už nebola po vojne obnovená a vozy, ktoré bitku prežili, boli odovzdané do Poznane.

Vozový park

V roku 1943 boli zakúpené štyri trolejbusy MAN-SSW typu MPE 4500 s prívesmi. Tieto vozidlá stačili obsluhovať iba linku Frydrychowo - Rynek - IG Farben, na zvyšných tratí jazdili električky. Dodávka siedmich trolejbusov Fiat 6567/511 z Talianska v roku 1944 dovolila otvoriť už postavené trate do Zamoście a tiež linky od stanice do dnešného námestia Kazimíra Veľkého. Vzhľadom k nedostatočnému počtu vozov na linke do Zamoście museli často vypomáhať električky s kyvadlovú prevádzkou.
Varzay

Poloha

Obec má rozlohu 14,04 km². Najvyšší bod je položený 48 m n. m. a najnižší bod 23 m n. m.

Obyvateľstvo

Počet obyvateľov obce je 772 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Liebenswiller

Poloha

Obec má rozlohu 3,87 km². Najvyšší bod je položený 529 m n. m. a najnižší bod 349 m n. m.

Obyvateľstvo

Počet obyvateľov obce je 196 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Tourette-Cabardès

Poloha

Obec má rozlohu 5,03 km². Najvyšší bod je položený 803 m n. m. a najnižší bod 355 m n. m.

Obyvateľstvo

Počet obyvateľov obce je 22 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-le-Gaillard

Poloha

Obec má rozlohu 17,8 km². Najvyšší bod je položený 158 m n. m. a najnižší bod 14 m n. m.

Obyvateľstvo

Počet obyvateľov obce je 294 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Žigmund Rákoci (knieža)

Žigmund Rákoci (staršie Žigmund Rákóczi; nem. Sigismund Rákóczi, maď. Rákóczi Zsigmond) (* 1544, Felsővadász – † 5. december 1608, Felsővadász) bol sedmohradský panovník.
Miestodržiteľ Štefana Bočkaja v Sedmohradsku, po ktorého smrti bol zvolený 11. februára 1607, proti jeho vôli, za sedmohradské knieža, 3. marca 1608 sa vzdal tohto titulu a funkcie v prospech Gabriela Bátoriho.
Issoire (obec)

Poloha

Obec má rozlohu 19,69 km². Najvyšší bod je položený 560 m n. m. a najnižší bod 360 m n. m.

Obyvateľstvo

Počet obyvateľov obce je 14 170 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hampont

Poloha

Obec má rozlohu 11,23 km². Najvyšší bod je položený 321 m n. m. a najnižší bod 207 m n. m.

Obyvateľstvo

Počet obyvateľov obce je 202 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bielozúbka krpatá

Rozšírenie a početnosť

Bielozúbka krpatá je v Európe rozšírená od severu Pyrenejského polostrova a južného Francúzska cez strednú Európu, Apeninský a Balkánsky polostrov až po severné Poľsko. Žije aj na väčších ostrovoch Stredomoria.

Rozšírenie na Slovensku

Zo 429 mapovacích kvadrátov DFS sa celkovo vyskytla v 260 (60,3 % rozlohy Slovenska) v nadmorských výškach 97 (Streda nad Bodrogom, NPR Tajba) – 1 750 m n. m. (Závraty, Žiarska dolina v Západných Tatrách).
Medzinárodná asociácia mentálnych športov

Medzinárodná asociácia mentálnych športov (angl. International Mind Sports Association IMSA) je organizácia ktorú založili Svetová bridžová federácia (WBF), Svetová šachová federácia (FIDE), Medzinárodná federácia GO (IGF) a FMJD.
Cieľom IMSA je rozvoj a propagácia mentálnych športov, ich zavádzanie do škôl a organizovanie spoločných športových podujatí napr. mentalympiáda. IMSA vznikla dňa 19. apríla 2005, prezidentom je José Damiani. IMSA zastrešuje vyše 400 národných federácií a viac než 500 miliónov hráčov.
Ozzy Osbourne

Žijúca legenda rocku

3. novembra 2008 pridelil britský hudobný časopis Classic Rock Ozzymu titul žijúca legenda rocku. V minulých rokoch sa legendami rocku stali Alice Cooper, Lemmy a Jimmy Page.

God Bless Ozzy Osbourne

24. apríla 2011 mal na filmovom festivale Tribeca premiéru celovečerný dokument God Bless Ozzy Osbourne o Ozzyho živote a kariére. Dokument produkoval Ozzyho syn Jack Osbourne.
Coustaussa

Poloha

Obec má rozlohu 4,47 km². Najvyšší bod je položený 548 m n. m. a najnižší bod 235 m n. m.

Obyvateľstvo

Počet obyvateľov obce je 55 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavol Púčik

Životopis

V roku 1936-1940 študoval na učiteľskom ústave v Banskej Bystrici, 1964-1969 na Filozofickej fakulte UK v Bratislave. V roku 1940-1943 pôsobil ako učiteľ na ľudových školách. Roku 1943 nastúpil vojenskú službu, ako vojak 1944 bojoval v povstaleckej armáde, 1945 príslušník 1. čs. armádneho zboru. Po oslobodení pôsobil v rozličných funkciách ako vojak z povolania. Od roku 1954 pracoval ako redaktor Československého rozhlasu v Bratislave. Organizátor rozhlasovej práce najmä v oblasti regionálneho vysielania. Autor príspevkov z obdobia 2. svetovej vojny, protifašistického odboja, výrobnej sféry a občianskeho života. Spracoval dejiny regionálneho vysielania na Slovensku.
Bordères-et-Lamensans

Poloha

Obec má rozlohu 15,6 km². Najvyšší bod je položený 90 m n. m. a najnižší bod 52 m n. m.

Obyvateľstvo

Počet obyvateľov obce je 351 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Savigny-en-Revermont

Poloha

Obec má rozlohu 27,21 km². Najvyšší bod je položený 223 m n. m. a najnižší bod 188 m n. m.

Obyvateľstvo

Počet obyvateľov obce je 1 155 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Amans-du-Pech

Poloha

Obec má rozlohu 6,76 km². Najvyšší bod je položený 228 m n. m. a najnižší bod 99 m n. m.

Obyvateľstvo

Počet obyvateľov obce je 196 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tatra 12

Motor

Dvojvalcový vzduchom chladený plochý motor so zdvihovým objemom 1 056 cm3 dosahoval výkon 10 kW pri 2 800 ot/min. Priemerná spotreba je podľa podmienok 9-10 l benzínu a 2,5 dl oleja na 100 km. Motor mal elektrické štartovanie a 6 V sústavu.

Prevodové ústrojenstvo

Spojka je suchá, jednolamelová. Prevodovka má štyri prevodové stupne pre jazdu vpred a spiatočku. Hriadeľ k hnanej zadnej náprave bol vedený v nosnej rúre.

Podvozok

Predná náprava bola tuhá, zadná s výkyvnými polosami. Na rozdiel od T11 mala brzdené všetky kolesá. Ručná brzda pôsobila na zadné kolesá.

Karoséria

Tatra 12 je dlhá 3 400 mm, široká 1 660 mm a vysoká 1 450 mm. Hmotnosť automobilu je 700 - 800 kg. Vyrábaných bolo niekoľko typov karosérie, nechýbal kabriolet, pick-up, van, či rôzne športové úpravy.
Mária Leopoldína Tirolská

Pôvod

Mária Leopoldína bola dcéra arcivojvodu Leopolda V., grófa tirolského, a Klaudie, dcéry toskánskeho veľkovojvodu Ferdinanda I. z rodu Medicejských.
Arcivojvoda bol pre kňazský stav vybraný už vo svojich dvanástich rokoch, nikdy však nezískal kňazské svätenie. V roku 1625 rezignoval na cirkevné úrady a v roku 1626 sa oženil s Klaudiou Medicejskou. Mali päť detí, najstaršia bola arcivojvodkyňa Mária Leopoldína.

Život

Narodila sa v Innsbrucku, kde bola vychovaná pod vplyvom talianskej kultúry, ktorú v Tirolsku podporovala jej matka. Už v šestnástich rokoch odišla na viedenský dvor a bola vybratá za manželku Ferdinanda III. (* 1608 – † 1657), svojho o takmer štvrťstoročia staršieho bratanca. Ten bol vdovcom s piatimi deťmi.
Svadba blízkych príbuzných (ich spoločným starým otcom bo Karol II. Štajerský) sa konala v júli 1648, v období intenzívnych rokovaní o uzavretí mieru v Nemecku. Cisárovo druhé manželstvo s mladučkou arcivojvodkyňou sa zdalo dôkazom začiatku novej doby; osobné šťastie Ferdinanda III. sa takmer krylo s koncom vojnových hrôz.
Mladá cisárovná porodila 7. augusta 1649 syna, sama však na následky oslabenia o necelé dva týždne, 19. augusta vo Viedni zomrela. Rovnako ako prvá manželka Ferdinanda III. Mária Anna Španielska, ani ona počas svojho krátkeho života v manželstve nestihla cisársku ani kráľovskú korunováciu.
Posledný sobáš Ferdinand uzavrel v roku 1651 vo Viedenskom Novom Meste s Eleonórou Magdalénou Gonzaga (* 1630 – † 1686).
Neuville-au-Cornet

Poloha

Obec má rozlohu 2,28 km². Najvyšší bod je položený 152 m n. m. a najnižší bod 139 m n. m.

Obyvateľstvo

Počet obyvateľov obce je 84 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Oze

Poloha

Oze má rozlohu 12,03 km². Najvyšší bod je položený 1 603 m n. m. a najnižší bod 737 m n. m.

Obyvateľstvo

Oze má 93 obyvateľov (2009).
Graf vývoja obyvateľstva:
Zdroje: INSEE
3. návštevná expedícia (ISS)

Prípravy

Medzinárodná vesmírna stanica (ISS) bola od začiatku novembra 2000 trvalo osídlená ľuďmi. Základné posádky stanice boli do havárie Columbie striedané raketoplánmi, ako záchranné člny im slúžili lode Sojuz . Sojuzy bolo nutné po pol roku striedať a vykonať striedanie bol hlavná úloha krátkodobých návštevných expedícií. Tretie striedanie bolo naplánované na prelome apríla a mája 2002.
V máji 2001 sa ESA dohodla s Roskosmosom na pravidelnej účasti európskych astronautov v návštevných expedíciach. K letu v apríli-máji 2002 bol určený taliansky astronaut ESA Roberto Vittori, jeho misia dostala názov "Marco Polo" (rus. Марко-Поло).
Vittori začal výcvik v Stredisku prípravy kozmonautov (CPK) vo Hviezdnom mestečku v auguste 2001 spoločne so skúseným Jurijom Gidzenkom, majúcim za sebou už dva lety do vesmíru, a juhoafrickým podnikateľom Markom Shuttleworthom, ktorý si cestu do kozmu hradil sám.

Priebeh letu

Trojica Gidzenko, Vittori, Shuttleworth odštartovala do vesmíru 25. apríla 2002 z kozmodrómu Bajkonur v lodi Sojuz TM-34. Po dvoch dňoch samostatného letu sa 27. apríla o 7:55 UTC spojili so stanicou.
Po spojení sa kozmonauti privítali so stálou posádkou ISS, vyložili náklad na stanicu a začali vedecký program. Ruskí kozmonauti pokračovali v štúdiu správania prachových častíc vo vysokofrekvenčnej plazme v experimente Plazmový kryštál a venovali sa výskumu látkovej výmeny v ľudskom organizme v priebehu adaptácie na podmienky kozmického letu - experiment Biotest MBI-7.
Roberto Vittori sa venoval experimentom CHIRO - štúdium vplyvu beztiaže na skracovanie svalov a motorickú pohyblivosť rúk astronauta, VESTA - vyhodnotenie estetických, hygienických a tepelných vlastností odevov pre dlhodobý pobyt vo vesmíre, ALTEINO - výskum vplyvu ťažkých nabitých častíc kozmického žiarenia na stav centrálnej nervovej sústavy človeka počas kozmického letu, a BMI - testovanie prenosného prístroja na meranie krvného tlaku a srdcového rytmu.
Aj "kozmický turista" Mark Shuttleworth mal pripravený vedecký program. Odborníci juhoafrických univerzít pripravili pokusy CCE, zameraný na sledovanie vplyvu kozmického letu na srdcovo-cievny systém a kostrové svalstvo človeka s cieľom vypracovania nových metód fyzickej prípravy na let, SPC (príprava monokryštálov bielkovín) a ESDC (výskum vplyvu kozmického letu na rast bunkových kultúr embryonálnych buniek cicavcov). Inštitúty geografie a oceánografie Ruskej akadémie vied pripravili sledovanie rastu fytoplanktónu v oceáne pri pobreží Juhoafrickej republiky (experiment Plankton-Linz) a pre výučbový program RKK Energija predvádzal správanie sa predmetov v beztiaži.
Po týždennom pobyte na ISS sa dňa 5. mája 2001 o 0:31 UTC posádka 3. návštevnej expedície v Sojuze TM-33 odpútala od stanice a o 3:51 UTC pristála v severnom Kazachstane.
Union zdravotná poisťovňa

Produkty

Spoločnosť je poisťovateľom v oblasti cestovného poistenia, zdravotného poistenia, úrazového poistenia, poistenia vozidiel, majetku. zodpovednosti za škodu, životného poistenia a on-line poistenia. Union poskytuje asistenčné služby 24/7.

Ocenenia

Union poisťovňa, a. s., patrí k popredným poisťovniam na Slovensku, ktorej produkty sú pravidelne oceňované v renomovaných súťažiach. Tu je stručný prehľad ocenení v súťaži Zlatá minca.
Ocenenia 2015:  Objav roka- Šikovné poistenie pre vodičov Onlia
Cestovné poistenie- 2. miesto: Individuálne komplexné cestovné poistenie s bezlimitným krytím liečebných nákladov
Úrazové poistenie- 3. miesto: Online úrazové poistenie Union Istota
Ocenenia 2014: Cestovné poistenie - 2. miesto: Krátkodobé cestovné poistenie
Úrazové poistenie- 3. miesto: Online úrazové poistenie Union Istota
Camjac

Poloha

Obec má rozlohu 23,03 km². Najvyšší bod je položený 613 m n. m. a najnižší bod 319 m n. m.

Obyvateľstvo

Počet obyvateľov obce je 545 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rémuzat (obec)

Poloha

Obec má rozlohu 16,78 km². Najvyšší bod je položený 1 201 m n. m. a najnižší bod 425 m n. m.

Obyvateľstvo

Počet obyvateľov obce je 330 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bercenay-le-Hayer

Poloha

Obec má rozlohu 14,63 km². Najvyšší bod je položený 238 m n. m. a najnižší bod 99 m n. m.

Obyvateľstvo

Počet obyvateľov obce je 135 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Domessin

Poloha

Obec má rozlohu 9,83 km². Najvyšší bod je položený 364 m n. m. a najnižší bod 235 m n. m.

Obyvateľstvo

Počet obyvateľov obce je 1 664 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Adolf Opálka

Život

Narodil sa v obci Rešice, dnes v okrese Znojmo. Syn mlynára. Vychovávali ho starí rodičia a teta. Po absolvovaní obecnej školy a troch ročníkov meštianskej školy sa začal učiť za automechanika. Neskôr prestúpil na obchodnú akadémiu, kde maturoval v roku 1936. Na vojenskú službu nastúpil k 43. pechotnému pluku v Brne. Neskôr začal študovať na vojenskej akadémii v Hraniciach na Morave. V júni 1938 v hodnosti poručíka priradený k horskému pluku 2 v Ružomberku. Velil čate. 21. apríla 1939 v dôsledku okupácie krajiny prepustený z armády.
V júni 1939 utiekol do Poľska. Neskôr sa dostal do Francúzska, kde sa prihlásil do jednotiek Cudzineckej légie. Slúžil v Sidi bel Abbes a Orane. Pôsobil postupne vo všetkých 3 plukoch československého zahraničného vojska vo Francúzsku. Do bojov však nebol nikdy nasadený. Neskôr odišiel do Spojeného kráľovstva, kde pôsobil v československom exilovom vojsku ako dôstojník guľometnej roty československej samostatnej brigády. Neskôr sa ako dobrovoľník prihlásil k plneniu špeciálnych úloh. Absolvoval výcvik špeciálnych jednotiek.
Ako veliteľ skupiny Out distance bol 28. marca 1942 vysadený spolu s I. Kolaříkom a K. Čurdom pri Ořechove neďaleko mesta Telč na územie Protektorátu. Po zoskoku nadviazal spojenie so skupinou Silver A. Podieľal sa na organizácii neúspešného náletu na plzenské závody Škoda. Neskôr sa zapojil do príprav na atentát na Reinharda Heydricha. Po atentáte sa ako veliteľ skupiny výsadkárov z rôznych skupín presunul 5. júna 1942 do úkrytu v krypte pravoslávneho kostola sv. Cyrila a Metoda v Prahe. Tento úkryt však bol po zrade Karla Čurdu gestapom odhalený.
18. júna 1942 bola chrám obkľúčený jednotkou SS, ktorá sa pokúsila výsadkárov zajať. Spoločne s Josefom Bublíkom a Janom Kubišom sa bránil nemeckému útoku na chóre chrámu. V boji bol ťažko ranený. Pred smrťou požil jed a následne sa zastrelil.
Jeho teta Marie Opálková bola 24. októbra 1942 z pomsty za jeho podiel na atentáte na Heydricha popravená v koncentračnom tábore Mauthausen.

Ocenenie

Posmrtne vyznamenaný viacerými vyznamenaniami. V roku 2002 in memoriam povýšený do hodnosti plukovníka.
Slanisko

Slanisko je zvláštny typ mokradí, pre ne je typická veľká salinita (obsah soli v pôde a vode). Existuje niekoľko spôsobov vzniku slanísk. V blízkosti morí je samozrejme na vine morská voda, ale slaniská môžu vznikať aj vo vnútrozemí. V týchto prípadoch obvykle vzniká zasolenie vďaka minerálnym prameňom (teda prameňom bohatým na minerály, ako sú rôzne soli). Inokedy sa v pôde hromadí soľ vďaka striedavému vlhkému a suchému počasiu – voda sa vyparuje a vťahuje tým do pôdy minerálne látky.
Pápežstvo

Pápežstvo je hodnosť alebo inštitúcia pápeža, teda hlavy Katolíckej cirkvi. Pomenovaním pápež sa však takisto označujú aj hlavy niektorých ďalších kresťanských spoločenstiev, ako je napr. Koptská ortodoxná cirkev.
Hombourg (Haut-Rhin)

Poloha

Obec má rozlohu 15,32 km². Najvyšší bod je položený 238 m n. m. a najnižší bod 222 m n. m.

Obyvateľstvo

Počet obyvateľov obce je 1 147 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Thiembronne

Poloha

Obec má rozlohu 22,82 km². Najvyšší bod je položený 201 m n. m. a najnižší bod 76 m n. m.

Obyvateľstvo

Počet obyvateľov obce je 710 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Metón z Atén

Metón (starogr. Μέτων – Metón) bol grécky astronóm a matematik v 5. storočí pred Kr.
Metón, syn Pausania (podľa Theofrasta žiak Faina), bol aténsky astronóm, ktorý sa pokúsil uviesť do vzájomného súladu lunárny mesiac so solárnym rokom. Diodoros Sicílsky uvádza, že v roku, keď bol v Aténach archónom Apseudes (432 pred Kr.), Metón po štúdiu hviezd odhalil svoj devätnásťročný cyklus, ktorého začiatok bol stanovený na trinásty deň aténskeho mesiaca Skiroforión. Podľa Diodora hviezdy na nebesiach po počte týchto rokov dosiahli svoj návrat na to isté miesto a uzavreli tak okruh, ktorý sa nazýval Veľkým rokom. Tieto výpočty mal vraj Metón také presné, že dokonca ešte v jeho období väčší počet Grékov používal tento devätnásťročný cyklus.
Tento tzv. Metónov cyklus bol v Aténach oficiálne prijatý v roku 432 pred Kr. Skladal sa z devätnástich rokov, rozdelených na dvanásť lunárnych alebo synodických (29.5306 dní) a sedem priestupných čiže 235 mesiacov alebo 6940 dní (125 plných mesiacov po 30 dňoch a 110 prázdnych po 29 dňoch).
Pretože sa vtedy rok všeobecne počítal na 365¼ dňa, tento cyklus bol o ¼ dňa dlhší, lebo
365¼ × 19 = 6939¾ dňa.
Dĺžka roku bola  dňa 
Dĺžka mesiaca bola  dňa
Metónov kalendárny systém neskôr vylepšili Kallippos a Hipparchos z Nikaie.
Ronald Erwin McNair

Mladosť a výcvik

Po základnej a strednej škole absolvoval vysokú školu (North Carolina A&T State College) v roku 1971 a získal titul inžiniera fyziky. Na škole bol okrem iného aj vedúcim miestneho futbalového klubu a bol nositeľom čierneho pásu v karate. Na technologickom inštitúte v Massachusetts (Massachusetts Institute of Technology) v roku 1977 obhájil doktorát fyzikálnych vied. Stal sa členom technického personálu Optical Physics Department, výskumného laboratória Houghes Research v Malibu v Kalifornii. Oženil sa s Cheryl B. Mooreovou z Brooklynu v New Yorku a mali spolu dve deti. Do tímu kozmonautov bol prijatý v januári 1978 ako astronaut špecialista, druhý černoch medzi astronautmi NASA.